cyanic-selkie/wikianc huggingface dataset:
Ynspekteur (plysjerang)
Ynspekteur is in rang by de plysje yn in protte lannen en territoaria. Yn Nederlân is it by it Korps Nasjonale Plysje in rang dy't leger is as dy fan haadynspekteur, mar heger as dy fan brigadier. Ynspekteurs komme foar by ferskate ûnderdielen fan 'e plysje en ferfolje in liedingjaande funksje. By saneamde wykteams hawwe ynspekteurs yn 'e mande mei in wykteamsjef (almeast in haadynspekteur) de lieding oer en it tafersjoch op it wurk fan 'e aginten, haadaginten en brigadiers. Ynspekteurs kinne ek in spesjalistyske funksje hawwe, bgl. as resjersjeur, sûnder dat se by harren ôfdieling fan 'e resjerzje in liedingjaande rol ferfolje. Fierders kin in ynspekteur teffens helpofsier fan justysje wêze; yn sa'n gefal hat er njonken syn opspoaringsfoech ek in beskaat bykommend straffoarderlik foech. Ta einbeslút hawwe dosinten oan 'e plysje-akademy faak ek de rang fan ynspekteur.
Yn oare lannen kin de plysjerang fan ynspekteur in oare ynfolling hawwe. Sa makket de ynspekteur (inspecteur) yn Belgje diel út fan it basiskader, wat betsjut dat it dêr gjin liedingjaande funksje is. By de plysje yn it Feriene Keninkryk is ynspekteur (inspector) in rang dy't ferlykber is mei dy by de Nederlânske plysje, en itselde jildt mei lytse ferskillen foar oare lannen fan it Britske Mienebêst, lykas Kanada en Austraalje. Yn Frankryk en yn Dútslân komt ynspekteur (inspecteur, resp. Inspektor) tsjintwurdich net mear foar as plysjerang. Yn Itaalje is yn 1981 by de Polizia di Stato de rang fan ynspekteur (ispettore) ynfierd, mar foar wat yn Nederlân in haadagint of brigadier neamd wurde soe.
Yn 'e Feriene Steaten ferskilt de betsjutting fan ynspekteur (inspector) al neigeraden it plysjekorps dêr't er ta heart. Sa is it yn it San Francisco Police Department fan San Francisco de gewoanlike rang fan in resjersjeur, dy't leger is as dy fan captain ("kaptein"). Yn 'e measte Amerikaanske plysjekorpsen, lykas it New York Police Department fan New York en it Metropolitan Police Department of the District of Columbia fan Washington, D.C. is ynspekteur lykwols krekt de rang boppe captain. Datselde gou foarhinne foar it Los Angeles Police Department fan Los Angeles, mar dêr waard de namme fan dy rang yn 1974 feroare yn commander ("oerste") en sûnt komt dêr sadwaande gjin ynspekteurs mear foar. Wer oare plysjekorpsen, lykas it Chicago Police Department fan Chicago, hawwe nea de rang fan ynspekteur hân.
Kato (folk)
De Kato (Ingelsk: Cahto of Kato), ek wol Kaipomo neamd, binne in lânseigen Yndiaansk folk út it heechlân yn it noarden fan 'e Amerikaanske steat Kalifornje. Harren taal, it no útstoarne Kato, hearde ta de Atapaskyske taalfamylje. De Kato wiene nea botte machtich, en tsjintwurdich binne der noch mar 350 fan harren oer. De Kato wiene fan âlds de meast súdlikste fan 'e Atapaskyske folken oan 'e Pasifyske kust, en harren kultuer lit sadwaande in ferminging sjen fan 'e kultueren fan harren Yndiaanske buorfolken yn noardlik Kalifornje en fan dy fan 'e folken fan 'e Noardwestkust.
Etymology
De namme Cahto komt út it Noardlik Pomo en betsjut "mar". Dêrmei waard ferwiisd nei ien fan 'e wichtichste histoaryske delsettings fan 'e Kato, it doarp Djilbi, dat oan in mar lei.
Demografy
Hoewol't dúdlik is dat de Kato nea botte machtich west hawwe, rinne de skattings oer harren oantal yn it prekoloniale tiidrek útinoar. De ferneamde etnolooch en antropolooch Alfred L. Kroeber tocht yn 1925 dat der omtrint 1770 sa'n 500 Kato west hiene; yn 1956 hold syn kollega Sherburne F. Cook it op 1.100, wylst James E. Myers him yn 1978 by Kroeber oansleat mei in skatting fan 500.
Hjoed de dei binne de etnyske Kato oansletten by ien fan twa ûnderskate federaal erkende stamme-organisaasjes: de Kato Yndianestamme fan de Laytonville Rancheria en de Round Valley Yndianestammen. By de Amerikaanske folkstelling fan 2010 joegen 259 minsken op ta de Kato Yndianestamme te hearren. De Round Valley Yndianestammen binne gearstald út ferskate lytse etnyske groepen, wêrfan't de Jûky (Yuki) de grutste foarmje. Der binne lykwols ek Atsjomawy, Kato, Maidû, Nomlaky, Pomo en Wailaky by dy stamme oansletten. Dêrby leit it tal Kato nei alle gedachten ûnder de hûndert. Yn totaal bringt dat de Kato-populaasje fan 2010 op in oantal fan likernôch 350 minsken.
Skiednis
De Kato libben fan âlds it fierst nei it suden ta fan alle Atapaskyske folken oan 'e Pasifyske kust. Harren wengebiet besloech de Cahto Valley en de Long Valley en fierders al it lân besuden Blue Rock dat tusken de beide fertakkings fan 'e Ielrivier yn noardlik Kalifornje lei. Dat is in gebiet fan gloaiende heuvels en savanne begroeid mei ikebeammen, en wurdt trochsnien troch beekjes dy't by 't simmer frijwol drûchfalle, mar yn reinige winters feroarje yn boalderjende streamen.
De earste Jeropeaan dy't it wengebiet fan 'e Kato oandie, wie de Spaanske ûntdekkingsreizger Juan Rodríguez Cabrillo, yn 1542, hoewol't ûnbekend is oft dy kontakt makke hat mei de Kato. Neitiid hearde noardlik Kalifornje oant 1821 by de Spaanske koloanje Nij-Spanje, en dêrnei noch in fearnsiuw by Meksiko, mar noch de Spanjerts, noch de Meksikanen bekroaden har in protte om it uterste noarden fan harren grûngebiet. Oan 'e ein fan 'e Meksikaansk-Amerikaanske Oarloch moast Meksiko yn 1848 Kalifornje en it hiele Amerikaanske Súdwesten oan 'e Feriene Steaten ôfstean by it Ferdrach fan Guadelupe Hidalgo.
De Kato wiene yn dy tiid twongen om mei oare folken yn it Round Valley Yndianereservaat te libjen, dat yn 1870 fuortkommen wie út 'e eardere Nome Cult Farm. Dat smiet nochal wat spannings op, om't de ûnderskate etnyske groepen dy't dêr ûnder twang troch de Amerikaanske autoriteiten op in protsje smiten wiene, faak tradisjonele fijannen wiene. Yn 1906 waard foar de Kato in eigen reservaat yn 'e foarm fan in rancheria stifte, de Laytonville Rancheria, deunby it doarp Laytonville.
Kultuer
Yn 'e iere achttjinde iuw libben de Kato ferspraat oer likernôch fyftich lytse doarpkes, elts mei har eigen opperhaad. It amt fan opperhaad wie yn 'e regel erflik, mar as in opperhaad sûnder libbene soannen stoar, waard in nije haadman keazen troch de oare doarpsleden. In opperhaad wie by de Kato de riedsman fan syn doarp, en hie gjin macht om syn wil oan syn minsken op te lizzen. Krektoarsom, as der in wichtige beslissing nommen wurde moast, waard fan him ferwachte dat er de (manlike) âldsten fan it doarp gearrôp om har dêroer te berieden. Nei't se de saak bepraat hiene, makke elts dan syn miening dúdlik, en it opperhaad fierde de konsensus út.
Njonken opperhaden hiene de Kato ek trije soarten medisynlju. De ŭtiyiņ genies sykten troch it ding dat de krupsje feroarsake hie, út it lichem te sûgen. De náchŭlna wie de genêzer fan sykten dy't feroarsake wiene troch boasaardige boskskepsels. En de chģháyiśh hie de macht om 'e takomst te foarsizzen út fizioenen dy't er yn dreamen ûndergie.
De Kato libben yn rûne, kegelfoarmige wenten fan hout, skors en gers, dy't heal yn 'e ûndergrûn útgroeven wiene. Yn 'e winter bewennen soms wol trije gesinnen ien sa'n krap hûs. It iennichste húsdier dat de Kato koene, wie de hûn, dy't se brûkten om travois te lûken. De gebrûksfoarwerpen makken de Kato fan stien, bonke, hoarn, hout en hûden, sa't de oare lânseigen folken fan noardlik Kalifornje dat ek diene.
It wie by harren wizânsje dat de froulju fan in doarp jûns by goed waar gearkamen om te sjongen; de manlju namen dêr gjin diel oan, mar harken inkeld ta. Harren tradisjonele kledaazje bestie foar sawol manlju as froulju út in loaide hartehûd dy't om 'e mul slein waard. Op 'e holle waard in straksittend breide mûtske droegen om it yn 'e nekke ta in knotsje gearbondele hier op syn plak te hâlden. Sawol manlju as froulju hiene tatoeaazjes yn it gesicht en op it boarst.
Religy
De natoerreligy fan 'e Kato draaide om twa goaden, Chénĕśh (of T’cenes), de skepper, dy't assosjearre waard mei tonger en wjerljocht, en Nághai-cho (of Nagaicho), de Grutte Reizger. De lêste wie in wat ûndogensk figuer, in soarte fan trickster, dy't yn 'e Kato-mytology allegeduerigen Chénĕśh oantrunet ta skeppende dieden, dêrby bearend as soed er dat sels ek wol kinne, as it him mar de muoite wurdich wie.
Ut harren mytology docht de dûbele ynfloed bliken dy't de Kato ûndergien hawwe, oan 'e iene kant fan harren buorfolken yn noardlik Kalifornje, mar teffens fan 'e kultuer fan 'e Noardwestkust, dêr't sy de súdlikste útrinner fan foarmen. Harren skeppingsmyte, bgl., kaam yn grutte halen oerien mei dy fan 'e omwenjende folken, mar de Kato hiene ek in oar ferhaal, dat oan 'e skepping foarôf gie, oer in ras fan bisteftige minsken dy't fan 'e ierde fuortspield waarden troch in soarte fan sûndfloed; dat is in tema dat karakteristyk is foar de mytology fan 'e Noardwestkust.
Taal
De lânseigen taal fan 'e Kato, it Kato, wie in Atapaskyske taal dy't ta de subgroep fan 'e Pasifysk-Atapaskyske talen hearde. Dizze taal, dy't yn 'e rin fan 'e 1960-er jierren útstoar, wie it naust besibbe mei it Hûpa (Hoopa), it Mattole (Bear River) en it Wailaky (Eel River). Fan âlds wiene de measte etnyske Kato twatalich en sprieken se ek Noardlik Pomo, wylst guon dêrnjonken ek noch it Jûky (Yuki) machtich wiene.
Hynstesport op de Paralympyske Simmerspullen 2008
De XIIIe Paralympyske Simmerspullen hiene plak yn Peking, de haadstêd fan de folksrepublyk Sina.
Ferplichte kür
{| width=60%
Aartsingel
In aartsingel (fan it Grykske ἀρχάγγελος, archangelos, "haadingel", letterlik: "ingel fan 'e oarsprong") is in ingel fan 'e heechste rang. De term wurdt ornaris assosjearre mei de abrahamityske religyen, mar mytyske wêzens dy't tige sterk op aartsingels lykje, kinne fûn wurde yn ferskate oare godstsjinsten, lykas it soroästrisme.
Aartsingels yn 'e Bibel
Yn 'e Bibel komt it wurd 'aartsingel' mar twa kear foar, beide kearen yn it yn it Gryksk skreaune Nije Testamint. Yn 1 Tessalonikers 4:16 stiet: "De Hear sels sil ommers, by it klinken fan it befel, by it lûd fan in aartsingel en by it sketterjen fan Gods trompet, delkomme fan 'e himel en dy't yn Kristus stoarn binne, sille earst út 'e dea ferrize." En yn Judas 1:9 stiet: "Mar doe't Michael, de aartsingel, mei de duvel stried en iggewearre om it lyk fan Moazes doarst er dy net mei lasterjende wurden te feroardieljen, nee, hy sei: 'De Hear mei dy bestraffe.' " Yn it Alde Testamint is de oare mar korrespondearjende oantsjutting yn it Hebriuwsk ek te finen op twa plakken. Yn Daniël 10:13 stiet: "De foarst út it keninkryk Perzje stie ienentweintich dagen foar my oer. Mar sjoch: Michael, ien fan 'e foarnaamste foarsten, kaam om my te helpen." En yn Daniël 12:1 stiet: "Yn dy tiid sil Michael, de grutte foarst, him oppenearje [...]".
Tal en nammen
Hoefolle aartsingels oft der krekt binne en hoe't hja hjitte is ûnderwerp fan strideraasje.
Ofwikende ideeën oer aartsingels
Ferskate restorative protestantske denominaasjes hâlde der ôfwikende stânpunten oer aartsingels op nei. De sânde-deisadvintisten leauwe dat sawol de namme 'Michael' as de term 'aartsingel' in titel is fan Jezus Kristus. Dy ferwiist neffens harren lykwols inkeld nei syn funksje as oanfierder fan 'e ingels en seit neat oer syn natuer, dy't folslein godlik wêze soe. De Jehova's tsjûgen leauwe ek dat 'Michael' in oare namme is foar Jezus. De mormoanen fan 'e Tsjerke fan Jezus Kristus fan de Hilligen fan de Lêste Dagen leauwe dat der mar ien aartsingel is, Michael, dy't oarspronklik de earste minske wie, Adam.
De Nacht (boek fan Elie Wiesel)
De Nacht, yn it oarspronklike Frânsk: La Nuit, is in boek fan 'e hân fan 'e Joadsk-Amerikaanske skriuwer, heechlearaar, polityk aktivist en Nobelpriiswinner Elie Wiesel (1928). It is syn autobiografysk tsjûgenis oer syn ûnderfinings út 'e jierren 1944 en 1945, doe't er, oan 'e ein fan 'e Twadde Wrâldoarloch, deportearre waard en op it hichtepunt fan 'e holokaust yn 'e Dútske konsintraasjekampen Auschwitz en Buchenwald bedarre. La Nuit waard foar it earst útjûn yn 1958; de Fryske oersetting fan Jacobus Knol kaam út yn 1995.
Eftergrûn
Nei de oarloch duorre it mear as tsien jier ear't Wiesel oer syn ûnderfinings yn 'e konsintraasjekampen prate koe. Uteinlik wie it syn freon, de Frânske winner fan 'e Nobelpriis foar de Literatuer François Mauriac, dy't him dy't him oerhelle om syn ferhaal op te skriuwen. Dat resultearre yn in 865 siden tellend manuskript, dat nei in ûnmeilydsume redigearring yn 1956 yn it Jiddysk publisearre waard as it 245 siden tellende boek Un di Velt Hot Geshvign ("En de Wrâld Swei"). Neitiid redigearre Wiesel nochris hast 150 siden fuort en werskreau er syn tsjûgenis ta goed hûndert siden yn it Frânsk. Dat waard La Nuit, dat yn 1958 útkaam. thumb|left|180px|[[Elie Wiesel.]]
Mar sels mei de stipe fan Mauriac, dy't ek in foarwurd by La Nuit skreau, hie Wiesel noch muoite om in útjouwer te finen, en it boek ferkocht yn 't earstoan min. Pas nei't de Ingelske oersetting (Night) yn 1960 op 'e merk kommen wie, en de media nei oanlieding dêrfan oandacht oan him skonken, begûnen syn boeken better de ferkeapjen. Hjoed de dei is La Nuit oerset nei mear as 30 talen en wurdt it, yn 'e mande mei It Deiboek fan Anne Frank en Primo Levi syn Se Questo È un Uomo ("As Dit in Man Is"), beskôge as ien fan 'e fûneminten fan 'e holokaustliteratuer. Om 1997 hinne waarden fan La Nuit allinne yn 'e Feriene Steaten al 300.000 eksimplaren jiers ferkocht.
Oars as dat mei de boeken fan Anne Frank en Primo Levi it gefal is, is it net alhiel dúdlik hoefolle fan Wiesel syn ferhaal oft memoire is en hoefolle oft er der letter by betocht hat. Hysels hat lulk reägearre op 'e bewearing dat er syn autobiografyske ûnderfinings fermongen hat mei fiksje, mar dochs hawwe skiedkundigen syn ferhaal net alhiel rime kind mei de wurklikheid.
De Nacht is it earste diel fan in trilogy (mei De Dage en De Dei as oare beide dielen) dy't Wiesel syn geastessteat werjout ûnder en nei de holokaust. De titels fan 'e trije boeken litte in oergong fan tsjuster nei ljocht sjen, neffens de joadske tradysje om 'e dei te begjinnen by sinne-ûndergong. Wiesel: "Yn De Nacht woe ik de ein toane, de definitive einigens fan it barren. Alles kaam ta in ein — de minske, skiednis, literatuer, godstsjinst, God. Der wie neat mear oer. En dochs begjinne wy fannijs mei de nacht."*
Ynhâld
Yn De Nacht ferhellet Wiesel oer hoe't de joaden fan syn berteplak Sighet (it hjoeddeiske Sighetu Marmației, yn noardlik Roemeenje, mar doedestiden ûnderdiel fan Hongarije) hieltyd slimmer te lijen krije ûnder de antysemityske maatregels fan it Hongaarske regear, dy't ynfierd wurde ûnder druk fan 'e nazys. Earst wurde de joaden dy't net bewize kinne dat se Hongaarske steatsboargers binne, deportearre. Dan wurde de oaren geartroppe yn in getto. Uteinlik, yn 1944, wurde ek sy deportearre, en ûnder harren is Wiesel syn famylje. thumb|right|250px|[[Auschwitz-Birkenau.]]
Op 'e âldens fan sechstjin jier komt Wiesel yn Auschwitz telâne, dêr't syn mem en jongste suske frijwol daliks fermoarde wurde. Hysels en syn heit bedarje yn in wurkkamp, dêr't de omstannichheden abominabel binne en de hiele wrâld op 'e kop komt te stean. Wiesel docht der in almar oanboazjende ôfwearze fan 'e minskheid op. Nei ferrin fan tiid, as it Reade Leger te nei-oan komt, wurde de oerlibjende finzenen nei it westen ta dreaun, dêr't se yn Buchenwald fêstset wurde.
Dêr binne de omstannichheden, op 'e ein fan 'e oarloch, as foar gewoane Dútsers de libbensbehoeften al krap wurde, sa mooglik noch minder. Wiesel syn oan dysentery, ûnderfieding en útputting lijende heit rekket suver hielendal fan him ôfhinklik, wat him wrokkich makket. Nei't syn heit yninoar slein wurdt troch in bewekker kriget er ek noch in wan bruien fan twa oare finzenen, om't er net mear bûten komme kin om syn behoef te dwaan. Wiesel is net by steat en beskermje him. Syn heit stjert oan 'e gefolgen fan 'e mishanneling in pear wike foar't Buchenwald troch de Amerikanen befrijd wurdt.
Fryske oersetting
De Fryske oersetting fan La Nuit ferskynde yn 1995 ûnder de titel De Nacht by de Kristlik Fryske Folksbibleteek (nû. 385), mei stipe fan 'e provinsje Fryslân. De Fryske fertaling wie fan 'e hân fan Jacobus Knol te Dokkum. Yn 2002 waard deselde oersetting nochris útjûn, op 'e nij troch de KFFB (nû. 423), yn in omnibus mei twa oare, nau besibbe boeken fan Wiesel, De Dage en De Dei.
Masedoanjers
"Masedoanjers" of "Masedoaniërs" hat yn de Wikipedy ferskate betsjuttings:
Urban Dance Squad
Urban Dance Squad wie in Nederlânske hiphopband, dy 't in cross-over brocht fan rock, hiphop, rap en wat reggae. De band brocht yn 1989 syn debútalbum "Mental Floss for the Globe" út. Yn 2000 hold de band dermei op. Mar yn 2006 die de band noch in reüny optreden.
Eve Laurence
Eve Laurence, echte namme: Melissa Ann Wilson (Queen Anne (Marylân), 4 oktober 1985), is in Amerikaansk neakenmodel en pornografysk aktrise fan mingd Dútsk, Iersk, Ingelsk en Yndiaansk etnysk komôf. Har skûlnamme wurdt gauris misstavere as Eve Lawrence, en hja har yn it ferline ek wurke ûnder de nammen Eva Laurence en Eve L. Laurence sette yn 2004 útein mei in karriêre yn 'e Amerikaanske pornoyndustry. Sûnt likernôch 2010 is se benammen aktyf as webcamgirl.
Libben en karriêre
Laurence waard yn 1985 berne yn Queen Anne, yn 'e Amerikaanske steat Marylân. Hja groeide op yn in progressyf fermidden en sette yn 2003, koart nei har achttjinde jierdei, útein mei te wurkjen as neakenmodel. Dêrnjonken hie se in baan by in Mercedes-Benz-garaazje yn Annapolis en letter wie se koart as hierknipster yn in kapsalon wurksum. Yn 2004, doe't se njoggentjin jier wie, makke Laurence har debút yn in pornografyske film. Yn 2005 loek hja har tydlik wer út 'e pornoyndustry werom om har oplieding yn it heger ûnderwiis ôf te meitsjen en in hoart foar in hypoteekbank te wurkjen. Yn 2006 kearde se werom as pornoaktrise, hoewol't se it jiers dêrop fannijs in skoft wat oars die.
Neffens de Internet Adult Film Database (IAFD) hat Laurence sûnt 2004 yn totaal yn mear as 180 pornofilms spile, û.m. foar sokke foaroansteande labels as New Sensations, Diabolic Video, Hustler Video, Zero Tolerance, Jules Jordan Video, Evil Angel, Digital Sin, Vivid Entertainment, Sin City, Wicked Pictures, Elegant Angel, Adam & Eve en Red Light District. Teffens hat se wol foar minder bekende studio's wurke, lykas Third Degree Films, Gina Lynn Productions, Pure Play Media, Taylor Wane Entertainment en Big Top Video. Fierders hat Laurence ek in protte yn 't spier west foar pornosites op it ynternet, wêrûnder Brazzers en Reality Kings.
Lichemsskaaimerken
Eve Laurence is blank en hat brune eagen en dûnkerblond oant brún hier, dat hja gauris blondearret of read fervet. Neffens har offisjele opjefte is se 1.70 m lang, mei in gewicht fan 52 kg. Se hat kupmaat 36D, dêr't se in boarstfergruttingsoperaasje foar ûndergien hat. Fierders hat se in nâlpiercing en in tattoeaazje op har rêch tusken har skouderblêden.
Seine-Maritime
It Frânske departemint Seine-Maritime is ien fan de fiif Normandyske departeminten. It leit yn it noarden fan Normandje en krige syn namme troch de rivier de Seine en de lizzing oan see. Oant 1955 hiet it departemint Seine-Inférieure.
Skiednis
It departemint waard yn 1792 ûnder de namme Seine-Inférieure stifte en bestie doe út sân distrikten: Cany, Caudebec-en-Caux, Dieppe, Gournay, Montivilliers, Neufchâtel, Rouen. Yn 1800 waarden de arrondisseminten Dieppe, Le Havre, Rouen, Neufchâtel en Yvetot oprjochte, de twa lêsten waarden yn 1926 wer opheft. Yn 1955 kirge it departemint syn hjoeddeiske namme Seine-Maritime.
Fan 1960 oant 2015 hearde Seine-Martime by de regio Opper-Normandje, dy't yn 2016 yn de regio Normandje opgyng.
Geografy
Seine-Maritime grinzget oan it suden oan it departemint Eure, dêr't it eartiids Opper-Normandje mei foarme, yn it wêst en it noarden oan It Kanaal en yn it easten oan de departeminten Somme en Oise fan de regio Hauts-de-France.
De wichtichste rivier is de Seine, dy't by Le Havre yn It Kanaal mûnet.
It departemint is te ferdielen yn trije lânskippen: de Seine-delte, it krytplato Pays de Caux en it heuveleftige en kûlissenlânskip fan Pays de Bray.
Bestjoerlike yndieling
It departemint Seine-Maritime is te ferdielen yn 3 arrondisseminten. De arrondisseminten binne ûnder te ferdielen yn meiïnoar 35 kantons en 708 gemeenten.
Stêden
De grutste plakken binne:
Ebrahim Hemmatnia
thumb|Ebrahim Hemmatnia Ebrahim Hemmatnia (berne 25 juny 1976) is in Perzysk-Nederlânsk aventoersman, en de earste persoan yn 'e wrâld dy't oer de oseaan fytst hat. Yn 68 dagen hat hy de Atlantyske Oseaan oerfytst in syn boatfyts (in amfibysk ferfiermiddel), hwer't er mei oer lân en oer wetter gean kin. Hy hat dermei west in ferskate plakkes sa as  Dakar, Natal, João Pessoa, Recife, Aracaju, Salvador, Vitória, Rio de Janeiro and Sao Paulo. right|thumb|De oseaanfytser, Ebrahim Hemmatnia yn syn boatfyts. Ebrahim wurdt erkend troch  it Guinness Book of World Records as de persoan dy't de langste reis makke hat mei in boatfyts.
Brigadier
Brigadier is in rang by de Nederlânske plysje. It wurd 'brigadier' is ôflaat fan brigade, in militêre ienheid. Yn it Korps Nasjonale Plysje is brigadier de rang ûnder dy fan ynspekteur en boppe dy fan haadagint. Oant it begjin fan 'e 1990-er jierren wie brigadier by de âlde Ryksplysje en de ûnderskate Gemeenteplysjekorpsen de rang dy't ûnder adjudant siet en boppe opperwachtmaster. Sawol adjudant as opperwachtmaster waarden by de opheffing fan 'e Ryksplysje en de Gemeenteplysje yn 1993 ôfskaft. By it Korps Plysje Karibysk Nederlân, wêrfan't it rjochtsfoechgebiet Karibysk Nederlân (de eilannen Bonêre, Saba en Sint-Eustasius) beslacht, is de rang fan brigadier leger as dy fan haadagint en heger as dy fan agint.
Yn it Korps Nasjonale Plysje bestiet tsjintwurdich gjin ferskil mear yn opspoaringsfoech tusken in brigadier en de fjouwer plysjerangen dêrûnder (haadagint, agint, surveillant en aspirant). In útsûndering op dy regel betreft de bûtengewoan opspoaringsamtner (boa).
In brigadier kin wurkje by ferskate ûnderdielen fan 'e plysje, lykas by in wykteam of by de resjerzje, dêr't er almeast in koördinearjende funksje hat. Ek yn 'e mienskiplike meldkeamers wurkje plysjes mei dizze rang. Sokken koördinearje de needhelpprosessen en ferfolje by opskaling yn gefal fan in ramp de rol fan kalamiteitenkoördinator (CaCo). Yn sommige regio's kin in brigadier ek in 'senior projekt agint' (SPA) wêze yn in beskaat spesjalisme, lykas Jongerein, Iepenbiere Oarder en Feilichheid of Ferkear. Dêrnjonken binne der brigadiers dy't as funksje Senior Gebietsbûne Plysjesoarch (Senior GGP) hawwe. Sokken wurkje yn 'e needhelp en ferfolje teffens faak ek in koördinearjende rol. Dat kin wêze as operasjoneel koördinator (OpCo) binnen in plysjeburo, mar ek yn it fjild by it ôfhanneljen fan ynsidinten, wêrby't de meldkeamer harren weromken oan in spesjaal ropnûmer.
Yn it ferline hiene in protte brigadiers ek de funksje fan helpofsier fan justysje, mar tsjintwurdich net mear. It is no nammentlik wetlik fêstlein dat helpofsieren fan justysje minimaal de rang fan ynspekteur hawwe moatte.
Ahsoka Tano
Ahsoka Tano is in fiktyf bûtenierdsk personaazje út 'e Star Wars-franchise. Hja is in Togruta dy't Jedi-ridder wurdt ûnder it mentorskip fan Anakin Skywalker. De geastlike heiten fan it personaazje wiene Star Wars-betinker George Lucas en regisseur Dave Filoni. Ahsoka waard yn 2008 yntrodusearre yn 'e lange tekenfilm Star Wars: The Clone Wars en kearde werom yn seizoen 2 oant en mei 5 fan 'e dêropfolgjende tekenfilmsearje Star Wars: The Clone Wars. Letter kearde se jitris werom yn ferskate ôfleverings fan 'e tekenfilmsearje Star Wars: Rebels, dêr't se de koadenamme Fulcrum brûkte. Alle kearen waard de dialooch fan Ahsoka ynsprutsen troch stimaktrise Ashley Eckstein, dy't as sadanich ek in stimcameo hie yn 'e live-actionfilm Star Wars: Episode IX – The Rise of Skywalker.
Noardkaap (Nederlân)
Noardkaap is it noardlikste puntsje fan de fêstewâl fan Nederlân.
De Noardkaap leit oan de noardkant fan de Emmapolder, oan de râne fan de gemeente Het Hogeland yn de provinsje Grinslân. Om it plak te markearjen en sadwaane mear toeristen te lûken liet de eardere gemeente Iemsmûn yn 2002 it keunstwurk 'De Hemelpoort' of 'Poort Kaap Noord' (makke yn 2001) fan keunstner René de Boer sette. De namme 'Noardkaap' is tagelyk betocht mei it pleatsen fan it keunstwurk.
Meester Cornelis
It stedsdiel waard ferneamd nei in Kalvinistyske Bandaneeske skoalmaster, predikant en lânbesitter út it tredde fearnspart fan de 17e iuw, master Cornelis fan Senen. Yn 1656 waard Fan Senen eigner fan in stik grûn fan sa'n fiif kante kilometer oan de rivier de Ciliwung, sa’n tolve kilometer súdeastlik fan it Kastiel Batavia. De grûn wie ornearre foar boskbou. Yn 1661 stoar Meester Cornelis, mar syn namme bleau ferbûn oan dit stik lân, dat noch hast trije iuwen "Meester Cornelis" hjitte soe.
Ahsoka Tano
Ahsoka is ek de protagoniste fan 'e nei har ferneamde roman Star Wars: Ahsoka, wêrfoar't Eckstein de audioboekferzje foarlies. As live-actionpersonaazje makke Ahsoka har debút yn it twadde seizoen fan 'e Disney+-tillefyzjesearje The Mandalorian, wêryn't har rol spile waard troch aktrise Rosario Dawson. Dyselde kroep fannijs yn 'e hûd fan it personaazje foar in gastrol yn 'e searje The Book of Boba Fett, en se sil ek de titelrol fertolkje yn in oan Ahsoka Tano wijde minysearje dy't op steapel stiet, mei as titel Ahsoka. Hoewol't de mienings fan sawol kritisy as fans yn 't earstoan ferdield wiene oer Ahsoka, ûntjoech se har meitiid ta in wiere favoryt fan 'e fans, en waard se oanwiisd as in "sterk froulik personaazje" en in posityf rolmodel foar famkes.
Untwikkeling
Ahsoka waard ûntwikkele troch Star Wars-betinker George Lucas en Dave Filoni, de regisseur fan 'e Star Wars: The Clone Wars, dy't yn 2014 yn in fraachpetear sei dat er noch altyd beskermjende nigings hie foar it personaazje fan Ahsoka oer. It tapartsjen fan 'e ferantwurdlikheid foar in eigen padawan wie bedoeld om Anakin yn in rol te pleatsen dy't him twong om foarsichtiger te wurden en mear nei te tinken oer de konsekwinsjes fan syn dieden. Hy kriget dêrtroch ek ynsjoch yn syn eigen relaasje mei syn eardere master Obi-Wan Kenobi, sadat sjen litten wurde kin hoe't harren ûnderlinge bân ripet.
Yn Star Wars: The Clone Wars (film)
Ahsoka Tano waard foar it earst yn 'e Star Wars-franchise yntrodusearre yn 'e lange tekenfilm Star Wars: The Clone Wars (2008), dy't yn 'e bioskopen útbrocht waard. De film spilet yn it earste jier fan 'e Kloane-oarloggen tusken de Galaktyske Republyk en de separatistyske Konfederaasje fan Unôfhinklike Stelsels. Op 'e planeet Christophsis binne Jedi-master Obi-Wan Kenobi en syn eardere learling (padawan) Anakin Skywalker mei in beheind kontingint kloansoldaten fan it Grutte Leger fan 'e Republyk yn 'e benearing rekke troch de oermacht fan 'e fijân. Harren fersiken om fersterking bliuwe ûnbeäntwurde om't har kommunikaasje mei it legerhaadkertier op Coruscant steurd wurdt troch de fijân.
Underwilens wurdt Rotta, de jonge soan fan 'e ynfloedrike gangster Jabba de Hutt, ûntfierd troch ûnbekenden, en Jabba freget de Jedi Oarder om help. Grutmaster Yoda en master Mace Windu twifelje hokker beskie se dêrop jaan sille, mar kânselier Palpatine wiist derop dat de Republyk net sûnder de goede wil fan 'e Hutts kin om't dyselden de hannelsrûtes troch de Bûtenrâne fan it Stjerrestelsel behearskje. Dit is neffens him in útlêzen kâns om dy goede wil te bemachtigjen. Der wurdt besletten dat Obi-Wan en Anakin stjoerd wurde sille, mei't (foarsafier't men op Coruscant wit) de striid op Christophsis yn it foardiel fan 'e Republyk besljochte is. Der wurdt in in boadskipper stjoerd om 'e nije opdracht oer te bringen. Dy boadskipper is Ahsoka.
Ahsoka is in jonge Togruta dy't op 'e planeet Shili berne is en omreden fan har Krêftgefoeligens al tige jong nei Coruscant stjoerd is om dêr ta Jedi oplaat te wurden yn it haadkertier fan 'e Jedi Oarder. Troch Yoda is se no útornearre om 'e earste padawan fan Anakin te wurden. Mei't se oan 'e jonge kant is foar in padawan, is har der alles oan gelegen om harsels te bewizen. As dúdlik wurdt dat Obi-Wan en Anakin foarearst gjin fersterkings hoege te ferwachtsjen, beslute se harren swierrichheden sels op te lossen. Wylst Obi-Wan him by wize fan mûklist oerjout oan 'e fijân om tiid te rekken, ynfiltrearje Anakin, dy't syn nije padawan mar mei tsjinnichheid akseptearret, en Ahsoka it fijannige haadkertier, dêr't se it enerzjyskyld sabotearje dat it fijannige leger beskermet tsjin 'e swiere laserkanonnen fan it Grutte Leger fan 'e Republyk. Tsjin 'e tiid dat Yoda mei de fersterkings arrivearret, hat Loathsom syn leger oerjûn, wylst Ahsoka it respekt fan Anakin wûn hat.
Neitiid krije Anakin en Ahsoka opdracht om der tegearre foar te soargjen dat de ûntfierde Rotta mei syn heit weriene wurdt. It docht al rillegau bliken dat de ûntfiering út 'e koker komt fan 'e boasaardige Sith-master Darth Sidious (dy't yn it geheim it alter ego is fan 'e freonlike kânselier Palpatine). De ûntfiering is in middel om 'e Hutts tsjin 'e Jedi op te stokeljen en sa it Grutte Leger fan 'e Republyk it gebrûk fan 'e hannelsrûtes troch de Bûtenrâne fan it Stjerrestelsel te ûntsizzen. Sidious syn trewant greve Dooku hat de ûntfiering beävensearre en stiet yn kontakt mei Jabba de Hutt, dy't er besiket te manipulearjen.
Anakin, Ahsoka en de robot R2-D2 folgje it spoar fan 'e ûntfierders nei de planeet Teth, dêr't se by in ferlitten kleaster yn in mûklaach rinne fan in kloft oarlochsandroïden. Dy wurde oanfierd troch de tsjustere Jedi Asajj Ventress, in hiermoardneresse yn 'e tsjinst fan greve Dooku. Se witte út 'e fâle te ûntkommen mei de jonge Rotta, en kape in rynkrank transportromteskip, dêr't se mei nei Tatooine reizgje, de planeet dêr't Jabba de Hutt wennet. Underwilens hat Ventress lykwols opnamen witten te meitsjen fan Anakin en Ahsoka mei de lytse Rotta, wêrby't it bûten de kontekst om krekt liket as binne de Jedi ferantwurdlik foar de ûntfiering. Anakin syn fersuchting op krekt dat momint, dat er in grouwéligen hekel oan Hutts hat, makket it plaatsje kompleet dat greve Dooku oan Jabba toane wol. De gangster lûkt de bedoelde konklúzjes en jout syn trewanten opdracht om 'e Jedi te fermoardzjen.
Sûtajo (taal)
It Sûtajo (Ingelsk: Sutaio; Sjajinsk: So’taa’e; Sûtajo: Šǔ’tai) is de útstoarne taal fan 'e Sûtajo, in Yndiaansk folk fan 'e Grutte Flakten fan Noard-Amearika, dat om 1850 hinne opgien is yn 'e Súdlike Sjajinnen.
Taalbesibskip
Tegearre mei it nau besibbe Sjajinsk foarmet it Sûtajo de Sjajinske taalgroep fan 'e Algonkwynske talen. Hoe nau oft it Sjajinsk en it Sûtajo krekt besibbe wiene, is net alhiel dúdlik. Sjajinske boarnen binne der ienriedich oer dat de Sûtajo "in Sjajinske taal" sprieken, d.w.s., in taalfoarm dy't sa nau mei it Sjajinsk besibbe wie, dat se it noch neikomme koene, sij it mei muoite. It is lykwols ûnwis oft it dêrby om twa nau besibbe talen gie, of dat it Sûtajo in wat ôfwikend Sjajinsk dialekt wie.
Ahsoka Tano
Yn Star Wars: The Clone Wars (film)
By harren oankomst by Tatooine wurdt it romteskip fan Anakin en Ahsoka delsketten troch de trewanten fan greve Dooku. Anakin, Ahsoka en R2-D2 begjinne mei Rotta geandefoets in tocht troch de woastyn nei it paleis fan Jabba. Om't se swierrichheden ferwachtsje, betinkt Anakin in mûklist, wêrby't hy en Ahsoka útinoar geane. Hy lit it foarkomme as hat hy de jonge Hutt by him, mar as Dooku him oanfalt en sy beiden in duël mei de ljochtsabels útfjochtsje, docht úteinlik bliken dat de koer op syn rêch leech is. Eins is Rotta by Ahsoka en R2-D2, mar as dyselden deun by it paleis fan Jabba binne, wurde se opwachte en oanfallen troch de trije robotliifwachten fan Dooku. Nei't Dooku him dat op selsfoldiene wize ferteld hat, stelt Anakin Dooku syn glydmotor, dêr't er him op nei it paleis fan Jabba hastiget. Hy riidt Ahsoka-en-dy lykwols straal foarby om't sy yn harren gefjocht fan it paad ôf rekke binne. Oankommen by it paleis wurdt Anakin daliks finzen nommen troch de trewanten fan Jabba.
Ahsoka wit lang om let de liifwachten fan Dooku op eigen krêft te ferslaan, ek al binne it drege tsjinstanners en hat se sels frijwol gjin ûnderfining mei sokke dingen. Se bringt de jonge Rotta nei it paleis fan Jabba, dêr't de Hutt einlings weriene wurdt mei syn soan. Nettsjinsteande dat jout Jabba befel dat Anakin en Ahsoka terjochtsteld wurde moatte foar de belutsenens fan 'e Jedi by de ûntfiering. Op dat stuit ferskynt senator Padmé Amidala fan Naboo, dy't yn it geheim mei Anakin troud is, lykwols yn holografyske foarm foar de troan fan Jabba, en bringt oan him út dat de wiere ferantwurdliken foar de ûntfiering greve Dooku en Jabba syn eigen omke Ziro de Hutt binne. Dêrop lit Jabba Anakin en Ahsoka gean en stimt er ek yn mei in ferdrach dat de romteskippen fan 'e Jedi Oarder en it Grutte Leger fan 'e Republyk frije trochtocht biedt troch de dielen fan it Stjerrestelsel dy't troch de Hutts behearske wurde.
Antonius fan Padua
Antonius fan Padua (Portugeesk: Santo António de Pádua), berne as Fernando Martins de Bulhões (* 15 augustus 1195 – † 13 juny 1231) – ek bekend ûnder de namme Sint-Antonius fan Lissabon (Santo António de Lisboa) – wie in katolyk preester en in muonts fan de Fransiskaanske oarder. Hy waard berne yn in rike húshâlding yn Lissabon, Portugal en ferstoar yn Padua, Itaalje. Nei syn dea waard er troch paus Gregoarius IX mei grutte faasje hillich ferklearre. Yn 1946 waard Antonius beneamd ta tsjerkelearaar en noch jimmeroan is Antonius ien fan de meast populêre katolike hilligen. Fan Antonius is yn in hiel soad tsjerken in alter of in devoasjebyld te finen. De hillige kin oanroppen wurde foar help as immen fan ferlern is.
Ahsoka Tano
Yn Star Wars: The Clone Wars (tekenfilmsearje)
Ahsoka Tano is mei Anakin Skywalker en Obi-Wan Kenobi ien fan 'e haadpersoanen yn seis fan 'e sân seizoenen fan 'e tekenfilmsearje Star Wars: The Clone Wars (2008-2014 en 2020), wêrfan't de film mei deselde namme eins de pilotôflevering wie. Se is yn 'e searje in padawan-kommandant fan it 501e Legioen fan it Grutte Leger fan 'e Republyk en set de oplieding ta Jedi fuort dy't se fan Anakin ûntfangt. Sy en Anakin reitsje geandewei tige opinoar steld en nimme sadwaande bytiden slimme risiko's om inoar te rêden. Guon fan 'e dingen dy't Anakin út noed oer Ahsoka docht, wize foarút nei syn fal ta de tsjustere kant fan de Krêft as Darth Vader, dy't oan 'e ein fan 'e Kloane-oarloggen plakfine sil. Sa martelet er, as se fermist rekket, ferskate finzenen om út te finen wêr't se fêstholden wurdt.
Antonius fan Padua
Libben
Fernando Martins de Bulhões waard berne yn Lissabon. Neffens 15e-iuwske boarnen wiene syn âlden Vicente Martins en Teresa Pais Taveira en syn heit de broer fan Pedro Martins de Bulhões, in foarfaar fan de famylje Bulhão of Bulhões. Syn heit en mem wiene ryk en regelen dat er ûnderwiis krige yn de lokale katedrale skoalle. Yn 'e âldens fan fyftjin foege er him by de mienskip fan reguliere kanunniken fan de Oarder fan it Hillich Krús yn de augustynske abdij fan Sint-Finsintius, krekt bûten Lissabon.
Ahsoka Tano
Yn Star Wars: The Clone Wars (tekenfilmsearje)
Ahsoka kriget ek in mentorskipsrelaasje mei kaptein Rex, in kloanofsier yn it 501e Legioen, en mei de Kel Dor-Jedi-master Plo Koon, dy't har ferskate kearen tsjin harsels yn beskerming nimt. Yn in ferhaalline yn it fyfde seizoen wurdt Ahsoka de skuld op 'e lea skood foar in bomoanslach en in dêropfolgjende moard, wêrfoar't se troch de Hege Jedi Ried út 'e Jedi Oarder set wurdt om foar berjochting oerdroegen te wurden oan 'e boargerlike autoriteiten fan 'e Galaktyske Republyk. Hoewol't Plo Koon foar har opkomt yn it berie fan 'e Jedi Ried, wurdt er troch oare leden oerstimd, yn 't bysûnder Mace Windu, Saesee Tiin en Ki-Adi-Mundi. Letter bringt Anakin oan it ljocht dat eins Ahsoka har freondinne, de padawan Barriss Offee, ferantwurdlik is foar de misdieden. Windu-en-dy besykje it dan goed te meitsjen troch har rehabilitaasje oan te bieden, mar dat wiist Ahsoka desyllúzjonearre fan 'e hân. Ynstee beslút se yn 'e lêste ôflevering fan seizoen 5, ta ûntsetting fan 'e leden fan 'e Jedi Ried, út 'e Jedi Oarder te stappen.
Antonius fan Padua
Libben
Yn 1212 frege Antonius in oerpleatsing oan nei it memmehûs fan de kongregaasje, it Kleaster fan it Hillich Krús yn Coimbra, de doedestiidske haadstêd fan Portugal. Dêr studearre de jonge Fernando teology en Latynsk.
Nei syn preesterwijing droech Fernando yn 'e âldens fan 19 de soarch foar de gasten yn 'e abdij. Doe't er yn Coimbra bleau setten fransikaanske muontsen harren nei wenjen yn in lytse, oan Antonius fan Egypte wijde hermitaazje bûten Coimbra. De ienfâldige, kristlike libbensstyl fan de bruorren fan de oarder, dy't noch mar 11 jier earder stifte wie, spriek Fernando tige oan. It wie yn de tiid doe't it nijs kaam doe dat fiif fransiskaanske bruorren yn Marokko ûnthalze wiene, de earste martlers fan dy oarder. Kening Alfons kocht de lichems frij om se nei Portugal te heljen en te begraven as martlers yn de abdij fan it Hillich Krús. It makke allegear grutte yndruk op Fernando en hy frege en krige tastimming fan de tsjerklike autoriteiten om de reguliere kanunniken te ferlitten om him by de nije fransiskaanske oarder te foegjen. Hy gyng yn in lytse hermitaazje yn Olivais wenjen en naam de namme Antonius oan (neffens de namme fan de lytse kapel fan dy hermitaazje, dy't wijd wie oan Antonius de Grutte).
Ahsoka Tano
Yn Star Wars: The Clone Wars (tekenfilmsearje)
Yn it sânde en lêste seizoen fan Star Wars: The Clone Wars keart Ahsoka werom en is se de haadpersoan yn twa fan 'e trije trochrinnende ferhaallinen. Se is belutsen by de striid op Mandalore, dêr't se de eardere Sith-ridder Darth Maul ferslacht en finzen nimt. Maul bringt oan har út dat syn eardere master, de Sith-master Darth Sidious, fan doel is om Anakin oer te heljen nei de tsjustere kant fan 'e Krêft en him ta syn nije learling te meitsjen. Hy biedt oan om tegearre mei Ahsoka te besykjen om dat tsjin te kearen, mar Ahsoka leaut him net en fermoedet dat it om in falstrik giet. Underweis nei Coruscant wurdt se fia de Krêft gewaar dat Anakin yn 'e swierrichheden sit, mar se hat net foar it ferstân dat er al ferfallen is ta it kwea en Sidious, dy't eins kânselier Palpatine is, holpen hat om Mace Windu te fermoardzjen.
Antonius fan Padua
Libben
Antonius ferliet doe Olivais en gyng nei Marokko om syn nije ropping ynfolling te jaan en it evangeelje nei de moslims te bringen. Hy waard dêr lykwols slim siik n ferliet it lân om yn Portugal wer better te wurden. Op 'e weromreis waard it skip lykwols út koers blaasd en sa kaam Antonius oan op Sisylje. Fan Sisylje reizger er nei Toskane, dêr't er in kleaster fan de oarder tawiisd krige, mar fanwegen syn syklike steat kaam er úteinlik telâne yn in lannelike hermitaazje yn 'e omkriten fan Forlì, Romagna. Yn in grot yn 'e buert fan dy hermitaazje brocht er de tiid yn gebed en stúdzje troch.
Charles Osgood
Charles Osgood (Salem (Massachusetts), 25 febrewaris 1809 - dêre 2 juny 1890) wie in Amerikaansk keunstskilder.
Biografy
Charles Osgood wie in soan fan kaptein Nathaniel Osgood en syn wiif Elizabeth. Hy wie de twadde fan acht bern. Yn Salem gie er nei de Mr. Archer’s School. Hy krige ûnderrjocht yn de keunst yn Boston by portretskilder Chester Harding (1792–1866) en kopiearre ek in tal fan dy syn wurken, sa as it skilderij fan presidint John Quincy Adams. Doe't er 18 jier wie iepene er syn earste atelier. It jier dêrop goe er werom nei Salem, dêr't er, allinne ûnderbrutsen troch in jier yn New York City (om 1840), oant syn dea ta wenjen bleau. 1838 boaske er oan Susan (Susannah) Ward, dy't yn 1844 nei de berte fan harren fjirde bern ferstoar. Troch sy frou wie Osgood besibbe mei de skilder Abel Nichols (1815–1860) dy't er ek skilderles joech.
Charles Osgood makke in tal lânskippen, mar yn 'e haadsaak skildere er ynwenners fan Salem en omkriten. Allinne al fan 1827 oant 1863 makke er sa'n 1000 skilderijen. Ta syn meast ferneamde wurken heart it portret fan de ek út Salem ôfkomstige skriuwer Nathaniel Hawthorne. As Salems liedend portretskilder mids 19e iuw, waard er 1863 opnaam yn it wittenskiplik-kulturele selskip Essex Institute. Om reden fan syn betsjutting as gronikeur fan syn tiid en de skiednis fan de regios Salem en Boston is syn wurk fral te finen yn histoaryske gebouwen en pleatslike museums foar skiednis lykas it Peabody Essex Museum yn Salem en it Worcester Historical Museum. By de pear keunstmuseums dy't wurk fan him op 'e noed hawwe binne it Indiana University Art Museum yn Bloomington (Indiana) en it Bowdoin College Museum of Art yn Brunswick (Maine).
Antonius fan Padua
Libben
It barde ris by in wijing yn 1222 yn Forlì dat in groep Dominikanen oanwêzich wie en der in misferstân ûntstie oer de fraach wat preekje soe. De Fransiskanen tochten dat ien fan de Dominikanen de preekstoel op gyng, want hja hiene úteinliks net foar neat de namme preekhearen. Mar de Dominikanen hiene harren net taret en tochten dat in Fransiskaan de preek fersoargje soe. It wie in lestige sitewaasje foar it haad fan de hermitaazje, want ûnder syn ienfâldige muonsten seach er net ien kapabel genôch foar dy taak. Dat hy frege lang om let Antonius mar om de preek te dwaan. Antonius hie der net in soad nocht oan, mar hie liet him oerhelje en de preek dy't er ôfstiek makke djippe yndruk. Net allinne syn rike stim mar ek it tema, de opbou fan syn wurden en syn oandwaanlike ferskining soargen der foar dat de oanwêzich mei in soad niget nei de wurden fan Antonius harken. Elk wie tige ûnder de yndruk fan syn kennis fan de Skrift, dy't er him yn syn jierren as augustynske muonts sa eigen makke hie.
Ahsoka Tano
Yn Star Wars: The Clone Wars (tekenfilmsearje)
As Palpatine Oarder 66 útfurdiget, in foarprogrammearre befel oan 'e kloansoldaten fan it Grutte Leger fan 'e Republyk om harren Jedi-ofsieren te deadzjen, keare Rex en har oare ûnderhearrigen harren tsjin Ahsoka. U.o. troch Maul frij te litten by wize fan ôfliedingsmaneuver wit se lykwols te ûntsnappen en de chip dy't it befel oerbringt út 'e harsens fan Rex te ferwiderjen. Tegearre ferlitte Ahsoka en Rex it stjerreslachskip dêr't se op reizgje foar't dat delstoart op in lytse moanne. Dêr smyt Ahsoka ien fan har ljochtsabels fuort foar't se ôfskie nimt fan Rex. Yn 'e lêste sêne fan 'e searje jout Anakin, dy't no Darth Vader wurden is, lieding oan in groep stoarmtroepers dy't it delstoarte romteskip ûndersykje. As er de ljochtsabel fan Ahsoka fynt, pakt er dy op en set er dy oan, om dêrnei sûnder wat te sizzen mei de sabel fuort te gean, skynber yn 'e oertsjûging dat syn eardere padawan omkommen is.
Antonius fan Padua
Libben
Op dat stuit waard Antonius troch de muonts Gratian nei de fransiskaanske provinsje Romagna stjoerd, dy't yn Bologna in fêstiging hie. Hy krige al gau de oandacht fan Fransiskus fan Assisi, de stifter fan de oarder. Fransiskus stelde grutte fraachtekens by it plak fan de teologyske stúdzjes yn it libben fan syn bruorskip en wie benaud dat it tekoart oan kunde liede soe ta it opjaan fan de tawijing oan in libben fan echte earmoed. Yn Antonius seach er lykwols in echte geastessibbe, dy't yn steat wie jonge muontsen fan de oarder de lear te jaan dy't se nedich hiene om in tawijd libben te lieden. En sa betroude er yn 1224 de jonge muontsen oan de soarch fan Antonius ta.
Ahsoka Tano
Yn Star Wars: Rebels
Yn 'e tekenfilmsearje Star Wars: Rebels (2014-2018), dy't fjirtjin jier nei de Kloane-oarloggen begjint, is Ahsoka yn seizoen 1 in geheimsinnige aginte fan it Rebelleferbûn dy't wurket ûnder de koadenamme "Fulcrum" ("Draaipunt"). Se leveret ynljochtings en foarrieden oan 'e bemanning fan it rebelleskip de Ghost, mar ferdraait har stim en ferskynt inkeld as in hologram mei in djippe, beskaadzjende kap oer de holle. Har identiteit wurdt pas bekendmakke yn 'e slotôflevering fan it seizoen.
Antonius fan Padua
Libben
De reden wêrom't Antonius' help ynroppen wurde kin foar it finen fan saken dy't stellen of ferlern binne hat te meitsjen mei in foarfal yn Bologna. Neffens it ferhaal hie Antonius in psalmboek dat foar him fan belang wie, om't der oantekenings en opmerkings yn stiene dy't er brûkt hie by it lesjaan oan de studinten. In novise dy't it beslút nommen hie om de oarder wer te ferlitten naam lykwols it psalmboek temûk mei. Yn in tiid dat in boek in tige weardefol besit wie soe it foar in fransiskaanske muonts fanwegen it ûnthjit fan earmoed tige dreech west hawwe om it te ferfangen. Doe't er fernaam dat it psalmboek ûntbriek, bidde Antonius fûleindich dat it fûn of werom brocht wurde soe. De dief wie sa oandien, dat er it boek werom joech en him wer by de oarder foege. It psalmboek wurdt noch jimmeroan yn it fransiskaanske kleaster fan Bologna bewarre. Ut en troch die Antonius ek noch wolris wurk as dosint oan de universiteit fan Montpellier en Toulouse yn Súd-Frankryk. Mar as preker kaam Antonius altiten as bêste út de farve. Neffens de histoarikus Sophronius Clasen preke Antonius de grutme fan it Kristendom. Yn syn preken wist er de Skrift mei in allegoaryske en symboalyske útlis oan de man te bringen. Yn 1226 nei in generaal kapittel fan syn oarder bywenne te ha yn Arles, Frankryk, en evangelisearre te hawwen yn de Provence, reizge er nei Itaalje werom en waard er oanwiisd as de provinsjale oerste fan noardlik Itaalje. Hy keas Padua as syn lokaasje.
As gesant fan it generale kapittel reizge Antonius yn 1228 nei paus Gregoarius IX. It pauslike hôf bejubele syn preken en hie krige de opdracht om in samling preken te meitsjen foar de feestdagen. Gregoarius IX omskreau Antonius as de "Arke fan it Testamint" (Doctor Arca testamenti).
Ahsoka Tano
Yn Star Wars: Rebels
Yn seizoen 2 hat Ahsoka in weromkearende rol, wêrby't se oanhâldt mei har stipe foar de bemanning fan 'e Ghost en fral gearwurket mei de Jedi-ridder Kanan Jarrus en syn learling Ezra Bridger. Mei't se oannommen hie dat har eigen eardere master Anakin Skywalker by de Grutte Suvering fan 'e Jedi oan 'e ein fan 'e Kloane-oarloggen omkommen wie lykas safolle oare Jedi, is it in rare skok foar har as se har mentor "ûnder in laach haat" werom ken yn Darth Vader. Yn 'e slotôflevering fan it seizoen nimt Ahsoka it tsjin Vader op yn in ljochtsabelduël yn in Sith-timpel op Malachor, sadat de rebellen fan 'e Ghost oan Vader syn fâle ûntkomme kinne. De ôflevering einiget as Vader de timpel ferwûne ferlit, yn 'e rekken holden troch in grien-mei-wite ûle. Dat bist, dat earder Ahsoka beselskippe en in avataar is fan 'e godheid dy't de Dochter fan Mortis neamd wurdt, fljocht neitiid de timpel yn en sjocht ta hoe't Ahsoka dêr skynber fierder nei binnen rint.
It lot fan Ahsoka bliuwt ûnwis oant de ôflevering A World Between Worlds, út it fjirde seizoen, wêryn't Ezra yn in Jedi-timpel op 'e planeet Lothal bedarret op in besteansnivo "tusken wrâlden en tiid yn". Troch de tuskenkomst fan 'e ûle Morai slagget it him om Ahsoka út it momint te skuorren dat Vader har yn 'e Sith-timpel op Malachor deadet. Nei't Ezra har bypraat hat oer wat der ûnderwilens bard is, stiet se der tige by him op oan om net te besykjen it lot fan syn master Kanan te feroarjen, mei't him dat syn dea kostje kin. As Papatine Ezra troch it gebrûk fan 'e tsjustere kant fan de Krêft besiket te twingen om him op dat plak tusken wrâlden en tiid te bringen, helpt Ahsoka Ezra om te ûntkommen. Sels keart se mei Morai werom nei har eigen tiidline op Malachor, mominten nei't Ezra har dêr weiskuord hat. Yn 'e epilooch fan 'e searje, Family Reunion and Farewell, keart Ahsoka werom nei Lothal, dêr't se har by de syktocht fan Sabine Wren jout om Ezra te finen, dy't koart nei de befrijing fan 'e planeet weiwurden is.